Példa a közbenső mérlegre vonatkozó könyvvizsgálói jelentésre (nincs melléklet)

**FÜGGETLEN KÖNYVVIZSGÁLÓI JELENTÉS**

**Az ABC társaság részvényesé(ei)nek/tulajdonosá(ai)nak** [vagy más megfelelő címzettnek]

**Vélemény**

Elvégeztem(ük) az ABC társaság (a „Társaság”) 201X. yyyy ZZ-i fordulónapra elkészített közbenső mérlegének a könyvvizsgálatát, melyben az eszközök és források egyező végösszege [xxx.xxx] E Ft, az adózott eredmény [xxx.xxx] E Ft (nyereség/veszteség).

Véleményem(ünk) szerint a mellékelt közbenső mérleget minden lényeges szempontból a Magyarországon hatályos, a számvitelről szóló 2000. évi C. törvénnyel (a továbbiakban: „számviteli törvény”) összhangban készítették el.[[1]](#footnote-1)

**A vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) *„A könyvvizsgáló közbenső mérleg könyvvizsgálatáért való felelőssége”* szakasza tartalmazza.

Független(ek) vagyok(unk) a társaságtól a vonatkozó, Magyarországon hatályos jogszabályokban és a Magyar Könyvvizsgálói Kamara „A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Nemzetközi Etikai Standardok Testülete által kiadott „Könyvvizsgálók Etikai Kódexe”-ben  (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**Egyéb kérdések: a közbenső mérleg készítésének alapja és célja**

*[Például:]*

[A mellékelt közbenső mérleg kizárólag a 2013. évi V. törvény („Ptk.”) 3:186. § (1) bekezdésében foglalt követelményekre tekintettel a Társaság által kifizethető osztalékelőleg meghatározásának céljából készült a számviteli törvény 21. §-ának előírásai szerint. A közbenső mérleghez nincs csatolva eredménykimutatás és nem készült kiegészítő melléklet a számviteli törvényben előírt közzétételekkel, ami megfelel a számviteli törvény közbenső mérlegre vonatkozó előírásainak. Emiatt a közbenső mérleg áttekintése nem helyettesíti a Társaság 201X nnnn MM -i [utolsó éves beszámoló fordulónapja] [könyvvizsgált] éves beszámolójának elolvasását és annak kiegészítő mellékletében bemutatott, és a közbenső mérleg elkészítése során is alkalmazott, számviteli politika ismeretét. A közbenső mérleg az előzőleg említett célból készült, de nem abból a célból, hogy az ABC társaság 201X yyyy ZZ-án /-én fennálló vagyoni és pénzügyi helyzetét, valamint az ezen időponttal végződő időszakra vonatkozó jövedelmi helyzetét a valós bemutatás követelményének megfelelően bemutassa.]

**Egyéb kérdések: a felhasználás korlátozása**

*[A felhasználás korlátozására vonatkozó kijelentések, mint például:]*

[Jelen könyvvizsgálói jelentésem(ünk) kizárólag az ABC társaság részvényesé(ei)nek/tulajdonosá(ai)nak tájékoztatása céljából és részére készült, az más célból, vagy más által nem használható fel.]

**A vezetés és az irányítással megbízott személyek felelőssége a közbenső mérlegért**

A vezetés felelős a közbenső mérlegnek a számviteli törvénnyel összhangban történő elkészítéséért,[[2]](#footnote-2) valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes közbenső mérleg elkészítése.

A közbenső mérleg elkészítése során a vezetés felelős azért, hogy felmérje a Társaságnak a vállalkozás folytatására való képességét, valamint a vezetés felel a vállalkozás folytatásának elvén alapuló közbenső mérleg összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek a Társaság pénzügyi beszámolási folyamatának felügyeletéért.

**A könyvvizsgáló közbenső mérleg könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy a közbenső mérleg egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(unk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott közbenső mérleg alapján meghozott gazdasági döntéseit.

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazok(unk), és szakmai szkepticizmust tartok(unk) fenn.

Továbbá:

* Azonosítom(juk) és felmérem(jük) a közbenső mérleg akár csalásból, akár hibából eredő lényeges hibás állításainak kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat , valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását. Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy a Társaság belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló közbenső mérleg összeállítása, valamint a megszerzett könyvvizsgálati bizonyíték alapján arról, hogy fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel a Társaság vállalkozás folytatására való képességét illetően. Amennyiben azt a következtetést vonom(juk) le, hogy lényeges bizonytalanság áll fenn, független könyvvizsgálói jelentésemben(ünkben) fel kell hívnom(unk) a figyelmet vagy minősítenem(nünk) kell véleményemet(ünket). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Jövőbeli események vagy feltételek azonban okozhatják azt, hogy a Társaság nem tudja a vállalkozást folytatni.
* Értékelem(jük) a közbenső mérleg átfogó bemutatását, felépítését és tartalmát, valamint értékelem(jük) azt is, hogy a közbenső mérlegben teljesül-e az alapul szolgáló ügyleteknek és eseményeknek a számviteli törvényben foglaltak szerinti bemutatása.[[3]](#footnote-3)
* Az irányítással megbízott személyek tudomására hozom(zuk) - egyéb kérdések mellett - a könyvvizsgálat tervezett hatókörét és ütemezését, a könyvvizsgálat jelentős megállapításait, beleértve a Társaság által alkalmazott belső kontrollnak a könyvvizsgálatom(unk) során általam(unk) azonosított jelentős hiányosságait is, ha voltak ilyenek.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám

1. VAGY: Véleményem(ünk) szerint a mellékelt közbenső mérleget minden lényeges szempontból a Magyarországon hatályos, a számvitelről szóló 2000. évi C. törvény (a továbbiakban: „számviteli törvény”) 21.§-ában foglalt előírásokkal összhangban készítették el. [↑](#footnote-ref-1)
2. VAGY: A vezetés felelős a közbenső mérlegnek a számviteli törvény 21. §-ában foglaltakkal összhangban történő elkészítéséért, … [↑](#footnote-ref-2)
3. VAGY (Amennyiben az 1. és 2. lábjegyzet szerinti tartalom került kiválasztásra): Értékelem(jük) a közbenső mérleg átfogó bemutatását, felépítését és tartalmát, valamint értékelem(jük) azt is, hogy a közbenső mérlegben teljesül-e az alapul szolgáló ügyleteknek és eseményeknek a számviteli törvény 21. §-ban foglaltak szerinti bemutatása. [↑](#footnote-ref-3)